ועדת הכספים, כנסת 17, פרוטוקול מספר 131, 2006-07-18 09:30

יעקב ליצמן: אני פותח את הישיבה.

יעקב ליצמן: על סדר היום – חוק בית חולים באשדוד (הקמה והפעלה).

שלי יחימוביץ': קודם, יש לי הצעה לסדר.

חיים אורון: גם לי.

שלי יחימוביץ': אדוני, אני רואה פה מה שכבר ידעתי אתמול, שהדיון על הכוונה להעביר את נכסי בז"ן לצמיתות לזוכה במכרז נדחה למועד אחר.

שלי יחימוביץ': ברצוני לומר שביום ראשון שר האוצר מביא לממשלה החלטה שהיא בלתי הפיכה, לדיראון עולם, בלי שום דיון.

שלי יחימוביץ': אני מבקשת שאם אנו לא מתכוונים לדון בנושא הזה עד לכינוס הממשלה, תהיה פנייה שלך, כיושב-ראש ועדת כספים, לשר האוצר שלא להעלות את הנושא לדיון בממשלה ביום ראשון עד שאנו כאן בוועדה נדון בנושא שגם אושר בדיון מהיר.

יעקב ליצמן: כפי שאת ציינת, אני חייב לעשות דיון מהיר.

יעקב ליצמן: נעניתי לבקשת משרד האוצר לדחות זאת למחר.

יעקב ליצמן: בכל אופן, משרד האוצר לא נבהל מהדיון שאנחנו נקיים כאן.

שלי יחימוביץ': הוא כן נבהל, אם הם פנו וביקשו לדחות.

יעקב ליצמן: בכל אופן, לפי הנוהל, אני חייב לקיים דיון ביום שני, ואכן אקיים את הדיון.

יעקב ליצמן: מה גם שידוע לי - אני יודע שגם ידוע לךְ – שגם העובדים לא כל כך רוצים את הדיון הזה.

שלי יחימוביץ': העובדים יחד עם האוצר פה, וזה ממש לא משנה לי, למרות שבדרך-כלל אני עם העובדים.

יעקב ליצמן: בדרך כלל אנו דואגים לעובדים, וכאן גם הם לא רוצים את הדיון.

יעקב ליצמן: בכל אופן, ביום שני אני חייב לקיים דיון על בז"ן.

שלי יחימוביץ': זה אחרי ישיבת הממשלה ביום ראשון.

יעקב ליצמן: בסדר.

יעקב ליצמן: זה לא משנה.

שלי יחימוביץ': אם זה לא משנה, אולי נקיים את הדיון מחר?

ראובן ריבלין: כבוד היושב ראש, אני רוצה להעיר, לפני שאתה מקבל החלטה.

ראובן ריבלין: יש לי הערה לסדר להצעה לסדר של חברת-הכנסת שלי יחימוביץ - מה שהיא אומרת לא נראה מוזר אלא הוא נראה חמור, משום שאם היה אומר לך האוצר "אני מתכוון ביום ראשון, ואין אני רוצה להשתתף בדיון בכלל" או שהיה אומר בצורה חד-משמעית: "אין לכם מקום להתערב" – אז היית מזמין אותו ומקיים דיון מחר שלנו בלעדיו.

ראובן ריבלין: מה אומר לך האוצר, לפי מה שאתה אמרת?

ראובן ריבלין: "אנו לא יכולים מחר לקיים דיון.

ראובן ריבלין: נקיים דיון בשבוע הבא".

ראובן ריבלין: כך זה הובן מדבריך.

יעקב ליצמן: לא.

יעקב ליצמן: האוצר לא רוצה את הדיון, וביקש ממני להוריד את הדיון.

יעקב ליצמן: בינתיים, קיבלתי הצעה לדיון מהיר, ולכן אני חייב לדון בזה ביום שני.

יעקב ליצמן: זה לא משנה אם האוצר כן רוצה או לא רוצה.

חיים אורון: אני רוצה להתייחס לנושא הזה, ואחר כך לנושא נוסף.

חיים אורון: אני חושב שיש פה משום - ואגיד זאת בזהירות - התעלמות מוועדת הכספים.

חיים אורון: ועדת הכספים קיימה דיון על מכירת בז"ן, והיה תנאי של חלוקה ובעצם היא אישרה את המסלול.

חיים אורון: מבחינת ועדת הכספים, לכאורה אין עילה לבוא לכאן פעם נוספת, משום שוועדת הכספים אישרה את המסלול של מכירת בז"ן וזה מחולק לשניים, והעובדים תמכו, והיתה פה חגיגה גדולה מאד.

חיים אורון: אמרתי שזה 'אחלה' דיון, ותמורת המחירים האלה אני יכול להפריט את כל המדינה יותר בזול, אבל זה בסדר.

חיים אורון: כשהם רוצים להפריט אין גבול לעובדים.

חיים אורון: כשרוצים לדפוק את העובדים, העובדים יוצאים דפוקים.

חיים אורון: פה עכשיו יש מסלול אחר שבעצם משנה את המכירה מיסודה.

חיים אורון: לא מחכירים נכס של המדינה אלא מוכרים אותו לעולמי עד.

חיים אורון: זה לא מה שהופיע כאן.

חיים אורון: לכן, אני חושב שזו עילה מספקת לבוא לאוצר ולהגיד: "תציגו למה.

חיים אורון: אתם באתם לפה עם מסלול אחד.

חיים אורון: זה לא שינוי קטן או דבר לא מהותי".

חיים אורון: כרגע מדובר על מכירת הנכס לא בצורת החכרה ל-50 שנה - - -

יעקב ליצמן: יכול להיות שהאוצר יֵדע שיש הצעה לדיון מהיר, ואין לו בעיה לעשות זאת מחר.

יעקב ליצמן: אולי אני אדבר איתו.

יעקב ליצמן: בכל אופן, יהיה דיון מהיר, מה זה משנה אם זה מחר או ביום שני?

שלי יחימוביץ': זה משנה, כי ביום שני זה אחרי ישיבת הממשלה.

יעקב ליצמן: זה לא משנה.

שלי יחימוביץ': אז למה חשוב להם לדחות את זה?

ראובן ריבלין: אולי אנחנו רוצים לקרוא לממשלה שתימנע מלהעביר את - - אולי כולנו נשוכנע ממה שחברת-הכנסת יחימוביץ אומרת?

יעקב ליצמן: רבותי, אני אדבר עם האוצר, ואני אחליט.

שלי יחימוביץ': אדוני היושב-ראש, ברשותך, עוד מילה לעניין הזה.

שלי יחימוביץ': אמרת שאתה דואג לטובת העובדים - העובדים לא שייכים לעניין הזה.

שלי יחימוביץ': העובדים פה הם עם ההנהלה.

שלי יחימוביץ': אנו צריכים להסתכל קדימה מעבר לאינטרס המיידי של האוצר ושל העובדים, ולחשוב לדורי דורות, לדורות הבאים, ל-50 שנה קדימה - מה שהאוצר לא עושה עכשיו.

יעקב ליצמן: אתן לכם תשובה.

יעקב ליצמן: תעקבו אחרי סדר-היום.

חיים אורון: אדוני היושב-ראש, שמעתי ששר האוצר בא היום לדיון בוועדת לקידום מעמד האישה - ואני מאד בעד זה - על התקציב 2007 בהיבטים של שוויון בין המינים.

שלי יחימוביץ': אתה לא מזלזל בזה.

חיים אורון: לחלוטין לא.

חיים אורון: אני רק חושב שסדר העדיפות טיפה משובש.

חיים אורון: אני חושב, שהיה ראוי ששר האוצר יבוא היום, אחרי שהיה אתמול בגליל, וידווח לוועדת הכספים על מצב שהופך להיות משברי מאד.

חיים אורון: יכולתי לפרט פה פרטים על כמה נושאים שלפחות דיברו איתי מאז יום שישי בטלפון - על מפעלי תעשיה שהם בקטסטרופה כי מצד אחד אסור להם לעבוד גם כשמדובר למשל על מפעל שעובדים בו חברי הקיבוץ כי זה נגד הוראות פיקוד העורף.

חיים אורון: הם עובדים כדי לעמוד באספקות בייצוא, ומנהל המפעל פוחד מה יקרה, חס וחלילה, אם יהיה משהו.

חיים אורון: אחר כך יש את כל נושא התיירות, ויש ויכוח אם זו מלחמה או שעת חירום.

חיים אורון: אבל, מישהו צריך לתת תשובה ציבורית מה עושים.

חיים אורון: דרך אגב, בעבר ועדת הכספים עסקה בזה עשרות פעמים.

יעקב ליצמן: חבר-הכנסת חיים אורון, הנושא הועלה אתמול לדיון.

יעקב ליצמן: אני חשבתי, שהיות שאנו עדיין באקט של מלחמה - וזו כן מלחמה - ועדיין אנו בשיא הפצצות והקטיושות וכל מה שקורה כאן, חשבתי שלא בוער לקיים דיון.

יעקב ליצמן: שר האוצר נסע רק אתמול, חשבתי שנחכה יום-יומיים לראות איך הפעילות מתקיימת.

יעקב ליצמן: בכל אופן, אני מוכן לקיים דיון - אחרי סדר-היום - רק על הנושא הזה.

חיים אורון: יש חוקים.

חיים אורון: אנשים לא יודעים איך להתנהג.

חיים אורון: עובדים לא מקבלים שכר ופוחדים על מקום העבודה.

יעקב ליצמן: רבותי, בואו ונחזור לדיון שכינסנו.

שלי יחימוביץ': אני רק רוצה להודיע שאני ביקשתי ממך לבקש מן הממשלה שלא לקיים את הדיון שלה על בז"ן עד שיתקיים דיון בוועדת הכספים, וגם שאנו מבקשים להימנע מכל מהלך עד שלא יהיה דיון מקיף ומעמיק.

שלי יחימוביץ': חוק בית חולים באשדוד (הקמה והפעלה), התשס"ב-2002 - מעקב

יעקב ליצמן: רבותי, אנחנו עוברים לנושא שעל סדר היום – חוק בית חולים באשדוד (הקמה והפעלה), התשס"ב-2002 – מעקב.

יעקב ליצמן: נשמע קודם כל את נציגת המינהל.

רחל זכאי-נוימן: דבר ראשון - אנו בוודאי לא מסתייגים מהצורך שנקבע בחקיקה ראשית להקים בית-חולים באשדוד.

רחל זכאי-נוימן: יש חקיקה ראשית, ואנו מחוייבים בה כמו כולם - -

יעקב ליצמן: בחוק כתוב תאריך, נדמה לי חמש שנים.

יעקב ליצמן: כלומר, בשנת 2007 אתם תהיו עבריינים, אם לא יקום בית החולים באשדוד.

חיים אורון: הם ימצאו דרך לא להיות עבריינים.

יעקב ליצמן: לא.

יעקב ליצמן: אגיד לך מה הם יעשו.

סטס מיסז'ניקוב: הם יקפיאו זאת בחוק ההסדרים.

יעקב ליצמן: בדיוק.

יעקב ליצמן: בחוק ההסדרים הבא.

יעקב ליצמן: אבל, גבירתי, הפעם זה בעיות, כי הפעם יושב-ראש ועדת הכספים הוא מהאופוזיציה.

רחל זכאי-נוימן: אני באמת קטונתי.

רחל זכאי-נוימן: אין לי שום כוונה להכניס או לשנות בחוק ההסדרים.

רחל זכאי-נוימן: כל מה שבכוונתי לומר הוא דבר פשוט: על-פי דבר המחוקק, בית-החולים הזה צריך לקום.

רחל זכאי-נוימן: אבל, על-פי דבר המחוקק הוא צריך לקום במכרז, וזה נאמר במפורש בחקיקה.

יעקב ליצמן: כלומר, לאוצר יש אפשרות לא להקים בית-חולים אם הוא לא יעשה מכרז.

יעקב ליצמן: פשוט מאד.

רחל זכאי-נוימן: לא זה מה שקובע הדין.

יעקב ליצמן: אם כתוב שצריך להיות מכרז ויבוא האוצר ויגיד "אני לא מקים, אני לא עושה מכרז", לכאורה הוא לא עבריין.

רחל זכאי-נוימן: חבר-הכנסת ליצמן, אם אפשר להגיד שלושה משפטים ברצף.

רחל זכאי-נוימן: אפשר לא לקבל את דבריי, אבל לפחות אני רוצה להסביר.

רחל זכאי-נוימן: כפי שאמרתי, המחוקק הראשי קבע, ולא מזמן, בשנת 2002, שבית-החולים הזה יקום בדרך של מכרז.

רחל זכאי-נוימן: הוא קבע בסעיף 4 שם, שאם לא ייבחר זוכה במכרז המדינה תקים.

רחל זכאי-נוימן: לא עמד על הפרק ולא נמצא בחקיקה רמז לפטור ממכרז לביצוע המיזם הזה.

יעקב ליצמן: האם משרד האוצר עשה מכרז?

רחל זכאי-נוימן: עוד לפני החוק - ואני אומרת זאת רק על סמך מידע כתוב - היתה ועדה בין-משרדית, וגם לאחר החוק היה המשך של היוזמה.

רחל זכאי-נוימן: אדוני זוכר ודאי את סגן בכיר לחשב הכללי, צביקה חלמיש, שטיפל בעניין הזה.

רחל זכאי-נוימן: אולי לחשב הכללי מדוע זה לא קוּדם.

רחל זכאי-נוימן: אבל, בין השאלה האם יש לקדם את נושא המכרז לשאלה אם אפשר וניתן ונכון לתת פטור ממכרז עוד רחוקה הדרך.

רחל זכאי-נוימן: לטעמי, גם הדרך לתת בפטור ממכרז איננה מתיישבת עם הדין, ואסביר מדוע.

רחל זכאי-נוימן: בראש ובראשונה, אינני יודעת אם אתם ערים למיזם שעומד על הפרק.

רחל זכאי-נוימן: התכנית, שנמצאת היום על המקרקעין, המקרקעין בהן אמור לקום בית-החולים, אינם רק בנייני אשפוז של בית-חולים, שזה החוק.

יעקב ליצמן: גבירתי לא מעודכנת.

רחל זכאי-נוימן: במסמך שאני מחזיקה, חוות דעת תכנונית מ-17 ביולי 2006, אני מודה שהיא רק ליום ראשון ולא להיום, בתכנית נאמר שיש בה מספר שימושים, מתוך כוונה אגב לעשות את המיזם אטרקטיבי במכרז.

רחל זכאי-נוימן: זה לא כדי לפגוע.

יעקב ליצמן: האם גברתי יודעת שבדיונים במשרד הבריאות דובר על כך שמדובר רק על בית-חולים ולא על דברים אחרים?

רחל זכאי-נוימן: אדוני, מצב הדברים התכנוני לעת הזאת הוא שהתכנית, אותה אנו אמורים למכרז כי היא זו שחלה על המקרקעין, יהיו מספר ייעודים: בנייני אשפוז, מלונית, מעונות סגל ובית-חולים סיעודי.

יעקב ליצמן: גבירתי, אני מצטער אבל את לא מעודכנת.

רחל זכאי-נוימן: מאחר וזה רק רובד אחד של תיאום ובכל אחד לכשעצמו די כדי לומר שלא ניתן לעשות בפטור, זה לא מה שישנה.

רחל זכאי-נוימן: אני רק אומרת שאני נסמכת על המצב התכנוני כפי שהונח לפני- - -

יעקב ליצמן: למה חוות הדעת הזאת שאת מציעה עכשיו לא היתה כאשר דובר על מכרז לפני חמש שנים?

רחל זכאי-נוימן: אומר לאדוני מדוע, ואני יכולה רק להניח.

רחל זכאי-נוימן: הכוונה מלכתחילה באמת היתה כנראה רק לבית-חולים.

רחל זכאי-נוימן: אבל, כנראה שזה לא היה כל כך אטרקטיבי.

רחל זכאי-נוימן: ואז, נעשה ניסיון, ובאמת במכרז אתה יכול לעשות זאת, להפיק את המירב מהמקרקעין - לעשות זאת כלכלי, כדי שליזם יהיה כדאי ללכת על המיזם הזה.

יעקב ליצמן: עכשיו, זה אטרקטיבי.

חיים אורון: את זה נראה בתוצאות המכרז.

רחל זכאי-נוימן: במתווה הזה- - -

יעקב ליצמן: חבר-הכנסת חיים אורון, אני אומר לך על זה: כל יום מחדש עובדים עלינו.

יעקב ליצמן: אבל, כל יום- - -

חיים אורון: עלי במקרה זה לא.

חיים אורון: אם זה יבוא לחוק ההסדרים, אני אצביע בעד דחייה.

חיים אורון: עד שאין בית-חולים שלי בנגב, לא יקום אף בית-חולים בארץ.

קופה לנדבר: באמת- - -

חיים אורון: באמת.

חיים אורון: איזה סדר עדיפות זה?

חיים אורון: קפלן, אסף-הרופא ואשדוד וסורוקה- - -

קופה לנדבר: האם אתה היית ב"קפלן"?

חיים אורון: הייתי עשר פעמים בבית-החולים "קפלן".

קופה לנדבר: בסדר.

קופה לנדבר: זה בית-חולים?

חיים אורון: האם היית בבית-החולים "סורוקה" פעם אחת?

קופה לנדבר: הייתי בבית-החולים "סורוקה" - -

חיים אורון: שיבוא לפה שר האוצר- - -

יעקב ליצמן: חבר-הכנסת אורון, חברת-הכנסת סופה לנדבר.

יעקב ליצמן: למה אתם רבים?

יעקב ליצמן: שמעתי אתמול שהולכים להקים עוד בית-חולים בנתניה.

יעקב ליצמן: אני תוהה, כי אני יודע שאני עובד הרבה זמן כדי לקבל מיטות לבית-החולים "לניאדו" ואומרים שאין צורך.

חיים אורון: אני לא בפסטיבל הזה.

חיים אורון: חברים, אתם לא מכירים אותי.

יעקב ליצמן: גבירתי, טיעון אחד אמרנו - - -

רחל זכאי-נוימן: אדוני, אני לא מתכוונת להתווכח, חלילה, למי יש מידע יותר מעודכן, אבל אני אומרת באופן חד- משמעי- - -

יעקב ליצמן: אבל, זה חלוש, כי עובדה שלפני חמש שנים לא טענתם את זה.

יעקב ליצמן: הסכמתם לזה, וזה היה תנאי במכרז, ואמרתם את כל הדברים לפני חמש שנים.

יעקב ליצמן: אני עד לזה.

יעקב ליצמן: צביקה חלמיש ביקש כל מיני פתרונות, ודיבר על זה שזה יכסה את זה ואם זה כן מספיק או לא מספיק.

רחל זכאי-נוימן: נכון.

רחל זכאי-נוימן: משום שכל הניסיונות של כולכם לא עלו יפה והוגש נגדנו גם בג"ץ בין לבין, בתאריך 13.9.2005 אושרה על המתחם הזה התוכנית עליה אני מדברת.

יעקב ליצמן: כלומר, מהיום הזה "הדסה" צריך לשלם עבור הקרקע שיש להם שם מלונית וגם שיבא?

יעקב ליצמן: מהרגע הזה הם ישלמו מדי שנה דמי חכירה למינהל.

רחל זכאי-נוימן: אני רוצה לומר לאדוני, שבמקרה של המלונית של "הדסה", בהחלט "הדסה" משלמת על אלמנטים מסחריים.

רחל זכאי-נוימן: אומנם יש לה חוזה טוב מאשר לכולנו, וזה חוזה שאף אחד לא יקבל היום, אבל- - -

יעקב ליצמן: ומה עם "שיבא"?

יעקב ליצמן: יש ל"שיבא" גם חנויות, אז הם משלמים עבור זה?

רחל זכאי-נוימן: אדוני מתכוון להשוות בין בית-חולים סיעודי, מעונות סגל, משרדים, לחנות פרחים?

רחל זכאי-נוימן: באמת, זו גם שאלה של מידתיות.

יעקב ליצמן: אבל, גבירתי, עם כל הכבוד, בכל בתי-החולים יש חנויות.

יעקב ליצמן: האם כל אלו ישלמו מעכשיו דמי חכירה?

יעקב ליצמן: אני רוצה להבין.

יעקב ליצמן: מה הקריטריונים כאן?

יעקב ליצמן: ולמה זה נולד ב-2006?

רחל זכאי-נוימן: זה עלה ב-2006, אחרי שכל הניסיונות, ככל הנראה הכנים, לשווק את המתחם הזה כבית-חולים לא עלו יפה.

יעקב ליצמן: כי כל הניסיונות בחמש שנים לדחייה מכם לא עלו יפה, והפעם זה רציני.

יעקב ליצמן: באתם עם פטנט חדש - לשלם 10 מליון דולר לקרקע.

אפרת שטראוס: זה של העירייה.

אפרת שטראוס: זאת תכנית שהכינה העירייה, כאשר המטרה היתה- - -

יעקב ליצמן: אני אומר לךְ זאת אחרי דיונים עם כל היזמים כולם.

יעקב ליצמן: לא צריך את החנויות.

יעקב ליצמן: בלי טובות.

יעקב ליצמן: אל תיתנו להם את זה.

יעקב ליצמן: לא צריך את זה.

יעקב ליצמן: אנו מדברים רק על בית-חולים.

יעקב ליצמן: מקבלים את הקרקע לבית-החולים בחינם או לא?

רחל זכאי-נוימן: היום, יש מגרש אחד שאמור לצאת לשיווק, כמתחם אחד.

רחל זכאי-נוימן: אבל אדוני, אולי לא שווה להיכנס לויכוח, מאחר ולטעמי די בנימוקים אחרים גם כן כדי להביא לאותה התוצאה עצמה שלא ניתן בפטור ממכרז.

רחל זכאי-נוימן: להוציא מכרז מהר, להורות לממשלה לעשות ככל יכולתה להוציא מכרז מהר -בוודאי, אבל לא בפטור ממכרז.

רחל זכאי-נוימן: פטור ממכרז הוא, ככלל, החריג.

ראובן ריבלין: את היועצת המשפטית של מינהל מקרקעי ישראל?

ראובן ריבלין: מה עניין מכרז כרגע אלייך.

ראובן ריבלין: אנו שואלים שאלה אחת: האם כאשר הולכים להקים בית-חולים נטו, בלי שום אזורים מסחריים, האם אנו צריכים או יכולים לקבל שמאות אפס, לפני שמתחילים במכרז, אחרי שפותחים את המכרז?

רחל זכאי-נוימן: שמאות אפס - הקרקע שווה אפס, אבל היא לא שווה אפס.

ראובן ריבלין: היא שווה אפס לצורך הקמת בית-חולים.

רחל זכאי-נוימן: לא.

רחל זכאי-נוימן: לצורך- - -

יעקב ליצמן: כלומר, את אומרת במפורש שבית-חולים מהיום צריך לשלם.

יעקב ליצמן: זה מה שאת אומרת לי, וחבר הכנסת ריבלין שואל על בית-חולים, בלי חנויות.

ראובן ריבלין: זו השאלה היחידה שאת צריכה לענות עליה.

ראובן ריבלין: כל ענייני המכרז זה בעיה ליועץ המשפטי של הממשלה או היועץ המשפטי של האוצר או היועץ המשפטי של משרד הבריאות.

ראובן ריבלין: את צריכה לענות לנו האם בהרכב של המכרז, כאשר מדובר בהקצאת קרקע לבית-חולים נטו, בלי שום אזורים מסחריים, השומה תהיה אפס.

ראובן ריבלין: זה הכל.

רחל זכאי-נוימן: אדוני, צר לי, אבל במסגרת אחריותי.

רחל זכאי-נוימן: ..

רחל זכאי-נוימן: נכון שאני היועצת המשפטית של המינהל.

רחל זכאי-נוימן: המינהל הוא זה שיקצה את הקרקע ויחליט כיצד ובאיזו דרך הוא - -

ראובן ריבלין: יחליט מה השווי.

רחל זכאי-נוימן: לא.

רחל זכאי-נוימן: הוא יכול לשווק את הקרקע הזאת או להקצותה למישהו?

רחל זכאי-נוימן: לצורך כך יש ועדת פטור סטטוטורית.

יעקב ליצמן: גב' אפרת שטראוס, האם זה על דעת השר?

אפרת שטראוס: אז, אני אענה.

אפרת שטראוס: זה לא שכל נושא אנו הולכים- - -

יעקב ליצמן: זה קריטי.

יעקב ליצמן: זה חייב להיות מבוסס.

חיים אורון: עוד שבוע תביאו את עמדת השר.

יעקב ליצמן: מחר עד 08:30 תביאו את עמדת השר.

אפרת שטראוס: אנו פועלים על-פי החלטות המועצה.

אפרת שטראוס: אם השר מחליט נקודתית שיש צורך, לצורך בית-החולים, לשנות את החלטת המועצה באופן גורף - -

יעקב ליצמן: האם זו החלטה של המועצה?

אפרת שטראוס: כל החלטה שמשפיעה על התפקוד של המועצה מחייבת אישור שר האוצר.

יעקב ליצמן: אפרת שטראוס, קודם כל, לקראת הזימון של השר - אני הולך להזמין את שר השיכון - אני רוצה שיעביר לנו את חוות הדעת הזאת בכתובים.

יעקב ליצמן: אני רוצה להתייחס לחוות דעת.

יעקב ליצמן: אחר כך נקיים דיון, ויכול להיות שאנו נעשה חוק.

אפרת שטראוס: שמטרתו לתת בפטור ממכרז?

יעקב ליצמן: חד-משמעית, כן, כדי לזרז את העניין.

יעקב ליצמן: אנו ניתן, על-פי חוק, פטור והפטור יהיה גורף, כי זה לא יהיה רק לבתי-חולים.

יעקב ליצמן: זה יהיה למועדוניות, נעשה חוק על כל מוסדות החינוך.

יעקב ליצמן: אנו נעשה לכם חוק.

יעקב ליצמן: אני לא צוחק.

יעקב ליצמן: זה החוק.

יעקב ליצמן: אני אכין את זה כאן.

יעקב ליצמן: אני אעשה את זה.

דוברת: זה רחוק מלהצחיק.

יעקב ליצמן: זה לא מצחיק.

יעקב ליצמן: אם אינכם מבינים שבית-חולים הוא לא רווחי, רק בית-החולים ולא החנויות, אני כאן יוזם חוק.

יעקב ליצמן: הלית מגידו, אני מבקש ממך: אני רוצה חוק, אבל בחוק הזה כלול הכל - מרכז קהילתי והכל בכל מכל כל.

יעקב ליצמן: פטור ממכרז.

ראובן ריבלין: אגיד לך מה ההיגיון בחוק הזה.

ראובן ריבלין: אם אתם לא מקיימים חוק שהוא הגיוני, אנו ניתן לכם גם חוקים לא הגיוניים לא לקיים.

יעקב ליצמן: אדוני, למה זה לא הגיוני?

יעקב ליצמן: אני מוחה על זה.

ראובן ריבלין: אי-אפשר לעשות זאת בצורה גורפת.

יעקב ליצמן: בוא ונראה אם אפשר.

חיים אורון: השאלה האם זה נכון.

דוברת: חוק לא הגיוני - זה לא בידינו.

יעקב ליצמן: חבר-הכנסת אורון, האם בית-חולים רווחי או לא רווחי?

יעקב ליצמן: האם ידוע לך איזה בית-חולים הוא רווחי?

חיים אורון: אדוני היושב-ראש, לדעתי אתה מערבב בין שתי שאלות.

חיים אורון: יש שאלה אחת, האם מקצים קרקע לבית-חולים בעלות אפס.

חיים אורון: ויש שאלה שנייה: האם מקצים אותה במכרז או בסידורים אחרים?

חיים אורון: קרקע בעלות אפס - אני רוצה להגיד לך, שאני פשוט נזכר שאני העברתי - בדרך כלל, אינני מדבר בגוף ראשון, אבל הפעם כן ואין מה לעשות - אני העברתי את כל נכסי קופת-חולים לבעלות המדינה.

חיים אורון: ישב איתי החשב הכללי, ועשו מפות ב"סורוקה" בין השטחים הרפואיים ובין השטחים הלא-רפואיים ואמרו מה כן עובר למדינה ומה לא עובר למדינה ומה נשאר.

חיים אורון: המדינה לא יכולה לשנות את חדרי האשפוז ב"סורוקה", אבל היא כן יכולה לשנות את מתחם המסוקים או את החניה ב"סורוקה" כי זה לא שטח רפואי.

חיים אורון: אני לא בטוח שהיום, כשמקצים למישהו קרקע לבית-חולים, שהאבחנה בין מלונית ובין שר"פ ובין עסקים היא כל כך חדה כמו שאתה אומר.

חיים אורון: אני הייתי מאד מרוצה אם בית-החולים היה נטו בית-חולים ולא היה שם שום ביזנס.

חיים אורון: אבל, היות וזה לא כל כך ברור, אז גם השמאות היא אפס.

חיים אורון: במקרה של שמאות אפס - ועכשיו אני לא מדבר על "סורוקה" ולא על מקום אחר - לא תמיד מדובר במלכ"רים, ולא תמיד מדובר בדברים כאלה.

חיים אורון: גם בתוך בתי-החולים יש עסקים- - -

ראובן ריבלין: גיאוגרפית, יש בתי-חולים שהם רווחיים ויש- - -

יעקב ליצמן: איפה לא מדובר במלכ"רים?

חיים אורון: מה זאת אומרת?

חיים אורון: יש בתוך "איכילוב" עכשיו קניון שלם.

קריאה: זה טוב.

חיים אורון: אני לא אומר שזה לא טוב.

יעקב ליצמן: שאלתי אם הממשלה הולכת לקחת כסף מ"איכילוב".

רחל זכאי-נוימן: התשובה היא כן.

חיים אורון: אבל השאלה היא פה, מי שקיבל את הקניון - - -

קופה לנדבר: אנו מדברים בלי ביזנס.

חיים אורון: אבל, הם מדברים פה עם ביזנס.

יעקב ליצמן: שאל חבר-הכנסת ריבלין: האם בלי מסחר, תהיה שמאות אפס?

יעקב ליצמן: וגב' נוימן ענתה: לא.

יעקב ליצמן: זה מה שהיא אמרה.

חיים אורון: לא היא קובעת.

יעקב ליצמן: לגבי זה, אמרתי שנחוקק.

יעקב ליצמן: אבל לדעתי גם מרכז קהילתי לא צריך לשלם מס.

יעקב ליצמן: יש לי עוד דברים להכניס באותה החגיגה ובאותו הזמן.

רחל זכאי-נוימן: מרכז קהילתי לא משלם.

יעקב ליצמן: מאיפה אני יודע שמחר את לא תגידי לי שהוא כן משלם?

יעקב ליצמן: אז אכניס זאת לחוק.

יעקב ליצמן: יש לי כל מיני מועדוניות נוער, יש הרבה דברים שאנו מדברים עליהם כאן.

יעקב ליצמן: גם לגביהם נחליט בחוק שהם לא משלמים.

רחל זכאי-נוימן: הייתי מציעה לתת קודם למי שמופקד מכוח החוק על הקביעה מה ישוּוק.

יעקב ליצמן: גבירתי, אינך יכולה להגביל אותי להציע הצעת חוק פרטית.

יעקב ליצמן: אציע זאת מטעם הוועדה.

יעקב ליצמן: אני אבקש מכל חברי הוועדה שיחתמו לי על זה.

יעקב ליצמן: לא יכול להיות דבר כזה.

יעקב ליצמן: אם אתם באים היום ואומרים לנו שבית-חולים נטו בלי מסחר זה לא שמאות אפס - כפי שאמרתי אתמול, לדעתי זה פשע.

יעקב ליצמן: אינני חוזר בי.

יעקב ליצמן: אני אומר זאת גם עכשיו.

אחמד טיבי: דבריך חשובים.

אחמד טיבי: למה הצבעתי בעד הצעת החוק של חברת-הכנסת סופה לנדבר כבר לפני שתי קדנציות?

אחמד טיבי: כי זו היתה הצעת חוק מהמוצדקות ביותר.

אחמד טיבי: איך אני יודע שזו הצעת חוק מן המוצדקות ביותר?

אחמד טיבי: כי פשוט העתקתי את הצעת החוק הזאת חוץ ממלה אחת - במקום "אשדוד" כתבתי "סכנין".

אחמד טיבי: כאשר חברת-הכנסת סופה לנדבר הביאה את הצעת החוק הזאת, הצבענו כולנו איתה, ואני בתור רופא, חשבתי שחשוב שתושבי אשדוד יהיה להם בית-חולים.

אחמד טיבי: לכן, זה התקבל ברוב של 64 נגד 4.

אחמד טיבי: ואז העתקתי את הצעת החוק של חברת-הכנסת סופה לנדבר, ובמקום "אשדוד" כתבתי "סכנין".

אחמד טיבי: הרוב היה 60 נגד 8, וחברת-הכנסת סופה לנדבר יצאה מהחדר, כי לא היה לה נעים.

קופה לנדבר: אני מצטערת שיצאתי מהחדר.

קופה לנדבר: מפלגת העבודה התנגדה.

אחמד טיבי: תירגעי.

אחמד טיבי: מאז אני עקבי בתמיכה בהצעת החוק שלך.

אחמד טיבי: חשוב שהשמאות תהיה אפס.

חיים אורון: אני גם עשיתי את אותו החוק על באר-שבע ועל עוד כמה מקומות.

אחמד טיבי: חבר-הכנסת אורון, הוכחתי שבסכנין יש צורך, מבחינת מספר אוכלוסין ושירותי רפואה, יותר מאשר באשדוד.

חיים אורון: אבל, בבאר-שבע יש פי שניים אנשים מאשר בסכנין.

אחמד טיבי: בסכנין יש לא פחות מאשדוד.

סטס מיסז'ניקוב: אחד לא פוסל את השני.

חיים אורון: אבל לא יתנו 20 בתי-חולים.

יעקב ליצמן: חבר-הכנסת אורון, אני תומך בבית-חולים בסכנין ובבית-חולים בבאר-שבע.

יעקב ליצמן: אבל בינתיים מתוכננים שלושה בתי-חולים שהולכים להקים חוץ מאשדוד - התאריך של ההקמה הוא 2015 או 2020.

יעקב ליצמן: שמענו על זה אתמול, זה התכנון של האוצר ושל משרד הבריאות.

קופה לנדבר: בנתניה?

ראובן ריבלין: בקריות, באשדוד ובנתניה.

יעקב ליצמן: בנתניה זה חידוש בשבילי, כי כשביקשתי מיטות ל"לניאדו", אמרו לי שאין צורך כי יש שם "הלל יפה", כך שיש באזור מספיק בתי-חולים.

יעקב ליצמן: לכן הפליא אותי מאד שהכניסו את נתניה.

יעקב ליצמן: דרך אגב, כאשר דיברתי עם השר, שמעתי שם אחר ולא נתניה.

יהודה רון: אגיד על זה משהו.

יהודה רון: קודם כל, אני מציע, גם חבר-הכנסת אורון, אני מוכן לשבת עם כל אחד.

יהודה רון: אנחנו מדברים על חמש משבצות קרקע שבהן יהיה צורך להקים בתי-חולים חדשים.

יהודה רון: התייחסתי לשלושה, ואחד מהם כמובן בדרום.

יהודה רון: באזור להבים יש לנו שטח של 200 דונם.

יהודה רון: אני דיברתי על אזור אשדוד.

יהודה רון: אני דיברתי על אזור נתניה, וזה לא בא במקום בית-החולים "לניאדו".

יהודה רון: לפי התכניות שלנו, בית-החולים "לניאדו" צריך להגיע ל-500 מיטות, ויש להם אישור כבר היום - הגשתי זאת אתמול - של 87 מיטות.

יהודה רון: מעבר לזה, בטווח הארוך האוכלוסייה באזור נתניה תגדל כי יש שם בנייה מסיבית, ממזרח לכביש החוף.

יהודה רון: לכן, לפי תחזית גידול האוכלוסייה שלנו, יהיה צורך בבית-חולים נוסף מזרחה לכביש.

יעקב ליצמן: איפה המצוקה באזור נתניה?

יעקב ליצמן: תסביר לי.

יעקב ליצמן: הרי יש גם את "הלל יפה".

יהודה רון: לבית-החולים "הלל יפה" יש אזור שירות שלו.

יהודה רון: לבית-החולים "מאיר" בכפר-סבא יש אזור שירות שלו.

יהודה רון: לבית-החולים "לניאדו" יש אזור שירות שלו.

יהודה רון: אנו אומרים, שמעבר לגידול שיהיה בבית-החולים "לניאדו" יהיה צורך בעוד - ב-2020 - - -

יעקב ליצמן: חבר-הכנסת טיבי שאל אותך: האם סכנין לא יותר במצוקה?

יעקב ליצמן: ושאל אותך חבר-הכנסת חיים רמון: האם בבאר-שבע לא יותר במצוקה?

יהודה רון: אני בסך-הכל אמרתי, ואני מציע: אם מישהו רוצה, אני מוכן לשבת איתו.

יעקב ליצמן: בסדר, נשאיר זאת לדיון שנקיים כאן עם שר הבריאות.

יעקב ליצמן: הסיכום של היום: היות ונראה שכל חברי-הכנסת לא מקבלים את ההערה שאת אמרת, גב' נוימן, אנו נזמין לדיון את שר השיכון, שהוא יושב-ראש המינהל, שיסביר לנו איך זה יכול להיות.

יעקב ליצמן: הוא יצטרך לשכנע אותנו מאד חזק.

רחל זכאי-נוימן: אני מכבדת את זה שדבריי לא הובנו.

רחל זכאי-נוימן: כנראה לא הסברתי את עצמי נכון.

רחל זכאי-נוימן: אבל דיברתי- - -

יעקב ליצמן: יש לך אפשרות להסביר כאן.

יעקב ליצמן: אנו ניתן לך את כל הבמה להסביר שוב.

רחל זכאי-נוימן: לא אחזור על מה שאמרתי שהתכנון הקיים במגרש לא מתיישב בשום אופן עם שיווק בפטור.

רחל זכאי-נוימן: אני אומרת שגם אם זה לא היה כך וזה היה רק בית-חולים, צריך לזכור שהפטור ממכרז הוא החריג.

רחל זכאי-נוימן: אם הוא חריג בדרך-כלל, הוא בוודאי חריג שבחריג כשהמחוקק הראשי קבע הפוך בחקיקה ראשית וקבע שבית-החולים הזה יקום במכרז או על-ידי המדינה, והוא לא העלה אפשרות של פטור בשום פנים ואופן.

קופה לנדבר: המדינה אתמול אמרה שהם לא- - -

רחל זכאי-נוימן: אבל גם אם לא די בכך, הגוף המופקד על שיווק הקרקעות על-פי דין, אמור לעבוד לפי חקיקה וחקיקה ראשית וחקיקת משנה, ואנו מקפידים על קיום חוק חובת המכרזים והתקנות ובסופו של דבר ועדת הפטור היא זו שמאשרת או לא מאשרת.

רחל זכאי-נוימן: לכן, צריך לבחון האם הבקשה- - -

ראובן ריבלין: מי צריך להגיש בקשה לוועדת הפטור?

ראובן ריבלין: היזמים?

רחל זכאי-נוימן: מי שמבקש לקדם עיסקה - יזם, גוף ממשלתי.

ראובן ריבלין: האם הממשלה תקים את זה?

ראובן ריבלין: האם זה יועבר לגוף פרטי?

ראובן ריבלין: מהי דרך המימון?

ראובן ריבלין: כל הדברים האלה יבואו לדיון אחרי שיינתנו כל הפרטים.

ראובן ריבלין: שאלתי היא: מי מגיש בקשה לפטור בעניין זה?

ראובן ריבלין: האם ועדת הכספים יכולה להגיש בקשה לפטור בעניין זה?

רחל זכאי-נוימן: ודאי שהיא לא מבקשת.

רחל זכאי-נוימן: נכון להיום, לפי המצב החוקי היום, ההוראה של החקיקה היא חד-משמעית - היזם נבחר במכרז.

רחל זכאי-נוימן: אם לא- - -

יעקב ליצמן: אנו לא מדברים על מכרז.

ראובן ריבלין: השאלה איפה לשים את הסוסים: לפני העגלה או אחרי העגלה?

ראובן ריבלין: את אומרת שכשהיזם ייבחר הוא יבקש את הפטור.

ראובן ריבלין: היזם יקום ויהיה רק אם אנו נדע מהו ערך הקרקע.

רחל זכאי-נוימן: אני מבקשת- - -

יעקב ליצמן: גברתי, בואי ונסכם כי יש לנו עוד דיון ואנשים מחכים בחוץ.

יעקב ליצמן: חבר-הכנסת חיים אורון אמר זאת נכון.

יעקב ליצמן: יש שתי סוגיות: יש סוגיית המכרז ופטור ממכרז או לא, ויש סוגיה על עצם הדבר - כלומר על השמאות של הקרקע.

רחל זכאי-נוימן: אני מבקשת לסיים את דבריי.

יעקב ליצמן: אבל גם אותו מכרז לגבי שמאות אפס, גם בית-חולים, על דעת כל חברי-הכנסת - מי שאומר לי עכשיו אחרת שירים את ידו - לא יכול להיות על שטח של בית-חולים בלבד ולא מסחר.

יעקב ליצמן: לא יכול להיות ששמאות לא תהיה אפס.

יעקב ליצמן: לכן, אנו עומדים על זה.

רחל זכאי-נוימן: אפשר לסיים את דבריי?

יעקב ליצמן: כן.

רחל זכאי-נוימן: כדי לתת פטור ממכרז, אנו חייבים לשקול את השיקולים שקיימים בחוק חובת מכרזים ותקנות חובת המכרזים.

רחל זכאי-נוימן: זה הבסיס החוקי היחיד לאפשרות שלנו לתת קרקע בפטור.

רחל זכאי-נוימן: במקרה כזה של בית-חולים, ברור לחלוטין שמה שמתחיל את התהליך - לא גומר אותו אבל מתחיל - הוא פנייה של הגוף המקצועי בממשלה שיגיד שיש צורך ב- - -

קופה לנדבר: כלומר, שר הבריאות.

יעקב ליצמן: האם משרד הבריאות אומר שאין צורך?

יעקב ליצמן: שר הבריאות הודיע כאן בוועדה אתמול שעמדת משרד הבריאות היא שיש צורך.

רחל זכאי-נוימן: נפלא.

רחל זכאי-נוימן: אם כך, זהו שינוי מעמדתו של השר הקודם בפברואר 2006, אבל זה לגיטימי, כפי שאמרתי לכם.

רחל זכאי-נוימן: אני מניחה שיש שיקולים טובים.

יעקב ליצמן: בהנחה שמשרד הבריאות אומר שזה כן חיוני ושהוא ממליץ, האם הכל בסדר?

רחל זכאי-נוימן: לא.

רחל זכאי-נוימן: כפי שאמרתי, זו ההתחלה אך לא סוף הדרך.

רחל זכאי-נוימן: עם כל הכבוד, אני מתנצלת, אך לא אני כתבתי את חובת המכרזים או את התקנות, אם כי אני חושבת שהם נכונים.

ראובן ריבלין: פעם אדם שאל איך הולכים לקופת-חולים.

ראובן ריבלין: אמרו לו: תלך ישר ותפנה ימינה ותראה בית - זה לא הבית.

ראובן ריבלין: אז, תמשיך ותלך עוד חמישה בתים ואז תפנה ימינה ושמאלה - זה לא שם.

ראובן ריבלין: ואז, אתה- - -

רחל זכאי-נוימן: אני אומרת שמכל נימוק זה הבית כדי לא לתת, כדי לומר שאין בסיס בדין לתת את זה בפטור.

רחל זכאי-נוימן: אבל, הבית האחרון, שאליו אני מתייחסת עכשיו, הוא הבית שאליו נכנסים עם המלצה של שר הבריאות.

רחל זכאי-נוימן: נצא מתוך הנחה שמשרד הבריאות ממליץ, ואז בכל הכבוד צריך למצוא את התקנה מכוחה ניתן להקצות.

רחל זכאי-נוימן: היתה הצעה של תקנה 3(29), שהוא היחיד שעל-פי דין או על-פי המצב בפועל יכול לקיים את המיזם.

רחל זכאי-נוימן: בכל הכבוד, לא ניתן לומר דבר כזה- - -

אמנון כהן: מי צריך להמליץ?

אמנון כהן: מועצת המינהל?

רחל זכאי-נוימן: לא.

רחל זכאי-נוימן: מי שמגיש את הבקשה.

רחל זכאי-נוימן: אם זה גורם ממשלתי, זה גורם ממשלתי.

אמנון כהן: ומי קובע אם יהיה פטור ממכרז או לא?

קופה לנדבר: אם קרקע עולה 10 מליון, אף אחד לא רוצה אותה.

רחל זכאי-נוימן: זו לא השאלה מי קובע.

רחל זכאי-נוימן: מי שמגיש, מגיש בקשה לפטור.

רחל זכאי-נוימן: אם לתת אותו או לא לתת אותו, קובעת ועדת הפטור.

חיים אורון: רוצים פטור מעלות, ולא פטור ממכרז.

חיים אורון: ברגע שיהיה פטור מעלות, יהיו המון קליינטים.

יעקב ליצמן: חבר-הכנסת אמנון כהן, מה זה משנה הסיבה.

יעקב ליצמן: התשובה היא: לא יהיה בית-חולים.

אמנון כהן: מבחינתם.

רחל זכאי-נוימן: מבחינתנו, יהיה.

רחל זכאי-נוימן: אבל, מבחינתנו יש- - -

יעקב ליצמן: דוקטור טיבי, רק אם אנו נשתמש באנטיביוטיקה שיש לנו, יהיה בית-חולים.

קופה לנדבר: מה?

קופה לנדבר: אני צריכה לחפש שם בית-חולים או פה בית-חולים.

קופה לנדבר: אני צריכה בית-חולים באשדוד.

קופה לנדבר: זה לא אני צריכה אלא רבע מליון איש צריכים.

יעקב ליצמן: גב' נוימן, האם את סיימת?

רחל זכאי-נוימן: אני רוצה לומר, שבחינה של תקנת הפטור אינה מעלה כי יש בנסיבות העניין מקום או בסיס להקצאת הקרקע בפטור.

רחל זכאי-נוימן: יש להוציא מכרז, ואני משוכנעת שיש שוק מתאים לפחות של 3-4.

יעקב ליצמן: תודה.

קופה לנדבר: אם כך, למה עד היום לא היה מכרז?

קופה לנדבר: החוק קיים משנת 2001.

רחל זכאי-נוימן: זו השאלה האמיתית.

רחל זכאי-נוימן: להאיץ את תהליך המכרז.

קופה לנדבר: כשנוח להם, יש חקיקה.

קופה לנדבר: בזמן שלא נוח להם, לא רוצים את החקיקה.

יעקב ליצמן: אף אחד לא ישכנע אותנו כאן שעל קרקע עבור בית-חולים, כשאנו יודעים כאן כמה הם בוכים לפנינו שהם בגרעון עצום, צריך לשלם כסף.

יעקב ליצמן: אני מדבר אך ורק נטו בית-חולים, בלי מסחר וכל מיני שטויות מסביב.

יהודה רון: אני רוצה להתייחס לסיכום שהיה אתמול.

יהודה רון: חבר-הכנסת ריבלין הציע, ואני רוצה להתייחס לשתי הנקודות שנגעו למשרד הבריאות.

יהודה רון: האחת נוגעת לנושא שהדגשתי אתמול - הלשכה המשפטית טוענת שאנו לא יכולים להוציא מכתב המלצה של פטור ממכרז, ולכן היתה הצעה של חבר-הכנסת ריבלין שתהיה המלצה מקצועית.

יהודה רון: ברשותכם, אקרא לכם את מה שסוכם עם שר הבריאות וזה המכתב שייצא לשר האוצר: "כפי שידוע לך, חוק בית-חולים באשדוד- - -

ראובן ריבלין: אני מבקש ממך רק להוסיף עוד בקשה אחת למינהל - לבוא ולומר שלגבי בית-החולים באשדוד שהוא בית-חולים נטו, אתם ממליצים ש- -

יעקב ליצמן: שהקרקע תהיה אפס.

ניסן סלומינסקי: רגע, אולי זה כתוב.

יהודה רון: חבר-הכנסת ריבלין, אנו רוצים להתייחס למה שאתה ביקשת אתמול.

יהודה רון: כך נאמר במכתב שמוציא שר הבריאות לשר האוצר: "כפי שידוע לך, חוק בית-חולים באשדוד (הקמה והפעלה), התשס"ב-2002, מטיל על המדינה לפעול להקמת בית-חולים כאמור בהתאם למתווה שנקבע בחוק.

יהודה רון: אני תומך בהקמת בית-חולים באשדוד, ואבקש כי תפעל להקצאת קרקע באמצעות מינהל מקרקעי ישראל בהקדם האפשרי ועל-פי כל הוראות הדין".

ניסן סלומינסקי: שיכתוב לו: "ברצוני להזכירך כי שכשנתמנינו לשרים, נשבענו על הדוכן שאנו מתחייבים למלא את חוקי הכנסת, חוקי מדינת ישראל".

ניסן סלומינסקי: זה החוק.

חיים אורון: יש פה שני חוקים.

יהודה רון: אני חושב שזה הדבר שאנו יכולים- - -

יעקב ליצמן: האם אתה מסכים, כאיש אחראי על פיתוח משרד הבריאות, שקרקע עבור בית-חולים צריכה לעלות כסף?

יהודה רון: אני הבעתי את דעתנו, ואני חושב שהייתי יותר קיצוני מחלק מהחברים.

יעקב ליצמן: אדוני, האם השר שלך מוכן להוציא מכתב?

יעקב ליצמן: האם משרד הבריאות, שמופקד על בתי-חולים, מוכן להוציא מכתב למינהל ולהגיד לו שזה לא נכון לחייב בית-חולים בכסף, כשזה נטו רק בית-חולים?

ראובן ריבלין: ואז, הוא יכתוב: "אני ממליץ לעשות את הכל לפי הדין".

יהודה רון: דרך אגב, חבר-הכנסת ליצמן, לשאלתך, אנו עם מינהל מקרקעי ישראל בדיונים לגבי הניסיון שלו להחיל תשלומים על בתי-חולים.

יהודה רון: אנו חושבים שגם אם מקימים חנות פרחים בתוך בית-חולים שזה משרת את האוכלוסייה, לא צריך לשלם.

יעקב ליצמן: אני חוזר על השאלה בפעם העשרים: האם בית-חולים נטו צריך לקבל פטור?

חיים אורון: הוא אומר שכן, אבל הוא לא קובע.

יעקב ליצמן: שהוא יקבע.

יעקב ליצמן: זה מה שאני אומר.

יעקב ליצמן: אני אומר: תגיד לשר- - -

ראובן ריבלין: אני מציע, שאתה תבוא לכאן עם השר.

ראובן ריבלין: אתה באת ואמרת דבר פשוט - שהחוק שנקבע מחייב להקים בית-חולים ממשלתי.

יהודה רון: לא.

יהודה רון: אמרתי: בסופו של דבר - -

ראובן ריבלין: בסופו של דבר, יהיה - - - כך אמרת.

ראובן ריבלין: אלא מה?

ראובן ריבלין: הואיל והמדיניות של ממשלת ישראל היום היא להפריט בתי-חולים ממשלתיים, קרוב לוודאי שלא תימצא דרך להקים באשדוד, בודאי לא בעשר השנים הבאות, בית-חולים ממשלתי.

ראובן ריבלין: לכן, באתי ואמרתי לך: הואיל והממשלה איננה יכולה ואיננה מתכוונת להקים בית-חולים מטעמה, אנו - הגוף המקצועי - ממליצים בפני שר האוצר לפטור ממכרז כפי שייראה לשר האוצר על-פי סעיף 14(יא), נדמה לי, של חוק חובת המכרזים.

ראובן ריבלין: זה כל מה שביקשנו.

חיים אורון: לפטור גם ממע"מ.

ראובן ריבלין: מר רון, אתה ואמרת: "אנו בעד בית-חולים".

חיים אורון: אני חושב שצריך להקים בתי-חולים ממשלתיים.

חיים אורון: חבר-הכנסת ריבלין, היות ואני חושב שכן יש הצדקה להקים בתי-חולים ממשלתיים, והיות ואני חושב שאם רוצים להקים בית-חולים פרטי באשדוד - צריך להגיד מראש שמי שיקים את בית-החולים יקבל 10, 15 או 20 מליון דולר מתקציב המדינה לצורך הקמת בית-החולים ואת השאר הוא יביא מכספו.

חיים אורון: ואז, לא נצטרך "לקפל" את כל החוקים פה כדי לגייס את הכסף.

חיים אורון: כי בית-החולים לא רווחי.

חיים אורון: אז אתם רוצים לתת לו קרקע בחינם, ומחר יהיה מע"מ בחינם, ומחרתיים גם יגידו שבכיבוי-אש התקנות יורדות כי אין כסף לכיבוי-אש.

חיים אורון: אתם רוצים ללכת סחור-סחור במקום להגיד דבר פשוט, שאני יודע שלחלק קשה להבין אותו: אין אפשרות להקים בית-חולים רציני רק על בסיס עסקי, כי הם לא מרוויחים כסף.

חיים אורון: לכן כמו שעושים בכביש חוצה-ישראל, מי שיקים בית-חולים יקבל מהמדינה 10 מיליון דולר.

חיים אורון: הוא יקבל את זה בקרקע, לא משנה איך המדינה תעשה את זה.

יעקב ליצמן: לא.

יעקב ליצמן: חבר-הכנסת אורון, היות ולא היית אתמול - -

חיים אורון: הייתי כבר באלף דיונים כאלה.

חיים אורון: אתמול לא הייתי, כי אתמול הייתי ב"סורוקה".

יעקב ליצמן: רבותי, הדיון הסתיים.

יעקב ליצמן: אני מניח, שמחר אנו נזמין את השר, ובהמשך אנו נראה מה הוועדה תעשה.